By the Way

„By the Way“ – aštuntasis studijinis amerikiečių grupės „Red Hot Chili Peppers“ albumas, išleistas 2002 m. liepos 9 d. Šis albumas yra neretai laikomas prieš tai išleisto darbo „Californication“ tęsiniu.

Tai – pats švelniausias „Red Hot Chili Peppers“ albumas, pilnas niūrių, lyriškų ir melodingų dainų. Jis itin skiriasi nuo ankstesnių grupės darbų visišku funk stiliaus nebuvimu (vis dėlto negalima teigti, jog grupė visiškai nutolo nuo šio stiliaus: tokie kūriniai kaip „Throw Away Your Television“, „By the Way“ ir „Can't Stop“ reprezentuoja funk-roką albume).

Albumui „By the Way“ buvo sukurta ir įrašyta apie trisdešimt dainų, tačiau dar prieš jį išleidžiant viename interviu buvo pažymėta, jog „Red Hot Chili Peppers“ nusprendė į albumą atrinkti būtent melodingiausias dainas.

Grupės gerbėjai po „By the Way“ išleidimo tarsi susiskirstė į dvi kategorijas: dievinančius šį albumą ir laikančius jį kone nesusipratimu. Antra vertus, būtent kartu su šiuo albumu „Red Hot Chili Peppers“ susilaukė daugybės naujų gerbėjų.

Įdomūs faktai 

 „Cabrón“ yra ispaniškas keiksmažodis, reiškiantis „niekšą“, „šunsnukį“ ar „kalę“.
 Kūrinio „This Is The Place“ priedainio žodžių nėra „By the Way“ lankstinuke.

Dainos

Kūrybinė grupė 
Red Hot Chili Peppers
 Flea – bosinė gitara, trimitas, papildomi vokalai
 John Frusciante – gitara, papildomi vokalai, klavišiniai, sintezatoriai
 Anthony Kiedis – vokalas
 Chad Smith – būgnai, perkusija

Įrašas
 Ryan Hewitt – suvedimas
 Marc Mann – derinimas
 Ethan Mates – suvedimas
 Vlado Meller – garso dizainas
 Rick Rubin – prodiusavimas ir suvedimas
 Jim Scott – suvedimas
 Jason Wormer – suvedimas

Papildomi darbai
 Julian Schnabel ir Red Hot Chili Peppers – dizainas

2002 albumai
Red Hot Chili Peppers albumai